CELEX: 32004R1081
Language: lv
Date: 2004-06-08 00:00:00
Title: Komisijas Regula (EK) Nr. 1081/2004 (2004. gada 8. jūnijs), ar ko atkāpjas no Regulas (EK) Nr. 1431/94 attiecībā uz importa licenču derīgumu mājputnu gaļas nozarē

9.6.2004   
            
            
               LV
            
            
               Eiropas Savienības Oficiālais Vēstnesis
            
            
               L 204/3
            
         
      KOMISIJAS REGULA (EK) Nr. 1081/2004
   (2004. gada 8. jūnijs),
   ar ko atkāpjas no Regulas (EK) Nr. 1431/94 attiecībā uz importa licenču derīgumu mājputnu gaļas nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1975. gada 29. oktobra Regulu (EEK) Nr. 2777/75 par kopējo mājputnu gaļas tirgus organizāciju (1), un jo īpaši tās 3. panta 2. punktu,
   tā kā:
   
               (1)
            
            
               5. pants Komisijas 1994. gada 22. jūnija Regulā (EK) Nr. 1431/94, ar ko nosaka sīki izstrādātas normas, kuras piemērojamas mājputnu gaļas importa režīmam, kas paredzēts Padomes Regulā (EK) Nr. 774/94, ar kuru atver dažas Kopienas tarifa kvotas mājputnu gaļai un dažiem citiem lauksaimniecības produktiem un paredz to pārzināšanu (2) nosaka importa licenču derīguma noteikumus.
            
         
               (2)
            
            
               Ar Komisijas 2004. gada 6. februāra Lēmumu 2004/122/EK par noteiktiem aizsardzības pasākumiem attiecībā uz putnu gripu vairākās Āzijas valstīs (3) līdz 2004. gada 15. augustam tika pārtraukts vairāku mājputnu gaļas produktu imports no vairākām valstīm, tostarp Taizemes. Tas varēja traucēt dažiem uzņēmumiem izmantot importa licences importam no Taizemes, kuras izsniegtas laikposmam no 2004. gada 1. janvāra līdz 31. martam. Tādēļ šo licenču derīguma termiņš jāpagarina līdz 2004. gada 30. septembrim.
            
         
               (3)
            
            
               Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no 5. panta pirmās daļas Regulā (EK) Nr. 1431/94, to licenču derīguma termiņu, kas izsniegtas laikposmam no 2004. gada 1. janvāra līdz 2004. gada 31. martam attiecībā uz 2. grupas produktu importu no Taizemes, pagarina līdz 2004. gada 30. septembrim.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 8. jūnijā
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 282, 1.11.1975., 77. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV L 156, 23.6.1994., 9. lpp. Regulā jaunākie grozījumi izdarīti ar Regulu (EK) Nr. 1043/2001 (OV L 145, 31.5.2001., 24. lpp.).
   
      (3)  OV L 36, 7.2.2004., 59. lpp.